मुरादाबाद में मंगलवार रात रेलवे स्टेडियम में मशहूर हरियाणवी डांसर सपना चौधरी ने अपनी प्रस्तुति दी थी, जिसमें लोगों के हंगामे के चलते कार्यक्रम को बीच में ही रोककर सपना चौधरी चलीं थीं. वहीं इस मामले पर सपान चौधरी का मुश्किलें अब बढ़ सकती है. जानकारी के मुताबिक, शिवसेना नेता रामेश्वर दयाल तुरैहा ने मुरादाबाद में सीजेएम कोर्ट में परिवाद दाखिल हुआ है. सपना चौधरी पर जहां समाज में अश्लीलता फैलाने और युवाओं को भड़काने का आरोप है, वहीं प्रशासनिक अमला सरकारी धन के दुरुपयोग करने के आरोपों से घिर गया है.
परिवाद स्वीकार करते हुए कोर्ट ने सुनवाई की तारीख 29 जून तय की है. शिवसेना नेता रामेश्वर दयाल तुरैहा ने कहा कि कार्यक्रम के जरिए न सिर्फ भारतीय संस्कृति की छवि धूमिल करने की कोशिश हुई, बल्कि सुप्रीम कोर्ट के आदेश को नजरंदाज करते हुए युवाओं को उकसाने का प्रयास हुआ. रात साढ़े दस बजे के बाद भी डीजे बजा और कार्यक्रम में अधिकारी भी शामिल थे.